DA Den Europæiske Unions Tidende C 81/6

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2012/C 81/06

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»CECINA DE LEÓN«

EF-Nr.: ES-PGI-0117-0103-04.06.2010

BGB ( X ) BOB ( )

1. Afsnit i varespecifikationen, som berøres af ændringen:

—  Produktets navn — Beskrivelse —  Geografisk område — Bevis for oprindelse — Fremstillingsmetode —  Tilknytning — Mærkning — Krav i de nationale bestemmelser —  Andet [angives nærmere]

2. Type ændring(er):

—  Ændring af enhedsdokument eller resuméark — Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006).

3. Ændring(er):

3.1. Beskrivelse:

Det er blevet bemærket, at der manglede en generel beskrivelse af produktet i varespecifikationen. For at afhjælpe det indføres der en indledende afsnit, der beskriver produktet. Samtidig benyttes lejligheden til at fastsætte en minimumsperiode for fremstillingen af produktet, som endnu ikke var fastsat, selvom producenterne mente, den burde være på 7 måneder, hvilket også er blevet fulgt af kontrolorganet. Afsnittet indeholder nu også en definition af muskeldelene, der tidligere var beskrevet i afsnittet »Mærkning«.

3.2. Bevis for oprindelse:

Afsnittet er blevet omskrevet for tydeligere at beskrive de kontrolelementer, som kontrolorganet benytter til at garantere kvaliteten og oprindelsen af det beskyttede tørrede kødprodukt. Der henvises derfor til brugen af særlige forseglinger i starten af produktionen, og at kvaliteten af »Cecina de León« skal bestemmes af et særligt smagspanel.

3.3. Fremstillingsmetode:

Da røgningsprocessen er valgfri, har man ikke fastsat en minimumsperiode. Desuden er ordet »naturlig« i forbindelse med tørreapparater også udeladt. Selvom alle tørreapparaterne har vinduer, der kan indstilles, så kødet tørres homogent og bevarer sin høje kvalitet, har de alle i dag også anlæg til at hjælpe med at opretholde en god luftkonditionering.

3.4. Mærkning:

Man har bemærket at et stort antal »Cecina de León«-forbrugere helst vil have det kød, der har tørret længst, og derfor bør det mærkes med et ægthedsbevis, så forbrugerne har lettere ved at genkende det. Det gøres derfor muligt at anvende termen »Reserva« for produkter med en fremstillingsperiode på 12 måneder eller derover. Desuden har man ikke fundet det nødvendigt at henvise til, hvilken muskeldel der er anvendt i produktionen, da de sensoriske egenskaber er meget ens.

3.5. Krav i de nationale bestemmelser:

Det opdaterede dekret for, hvordan anmodninger om oprettelse i EU's register behandles, er vedlagt.

Ændringsanmodningen fremsættes af kontrolorganet for den beskyttede geografiske betegnelse »Cecina de León«. Det repræsenterer producenterne og mener at have en legitim interesse i at få ændret varespecifikationen.

ENHEDSDOKUMENT

RÅDETS FORORDNING (EF) Nr. 510/2006

»CECINA DE LEÓN«

EF-Nr.: ES-PGI-0117-0103-04.06.2010

BGB ( X ) BOB ( )

1. Navn:

»Cecina de Leόn«

2. Medlemsstat eller tredjeland:

Spanien

3. Beskrivelse af landbrugsproduktet eller fødevaren:

3.1. Produkttype:

Kategori 1.2: Kødprodukter (opvarmet, saltet, røget, m.m.)

3.2. Beskrivelse af produktet med betegnelsen i punkt 1:

»Cecina de León« er et tørret kødprodukt, der stammer fra muskelgrupperne tapa (inderlåret), contra (klumpen), babilla (cuvetten) og cadera (culotten) og kommer fra den bedste del af bagbenet på voksne okser. Fremstillingen tager over syv måneder, hvor kødet saltes, vaskes og tørres.

»Cecina de León« har følgende karakteristika:

— Typisk eksternt udseende: Kødet har en lidt mørk, gyldenbrun, ristet farve, som er typisk for fremstillingsprocessen.

— Farve og udseende i udskåret tilstand: I udskåret tilstand vil kødet have de forskellige almindelige nuancer for tørret kød, fra cerise- til granatæblefarvet, hvor denne især er fremtrædende i kanterne sidst i modningsprocessen, og med en let fedtmarmorering, der er med til at give kødet dets karakteristiske saftighed.

— Vægt: For minimumsvægten af hvert af de tørrede kødstykker og for de muskler, de består af, gælder følgende: — Tapa (Inderlår): 4 kg. Kegleformet kødfuld masse, som er flad i siderne. Den består af de midterste muskler i låret, henholdsvis mm. sartorius, pectineus, gracilis, adduktor, quadriceps femoris og den del af m. obturatorius externus, der sidder ved ydersiden af bækkenvæggen. — Contra (Klumpen): 5 kg. Den består af selve klumpen og af lårtungen, som har en trekantet cylindrisk prismeform. Lårtungen består udelukkende af m. semitendinosis, mens klumpen består af m. gluteobiceps. — Babilla (Cuvette): 3,5 kg. Et ovalt stykke kød, der består af m quadratus (højre lårmuskel og mm. vastus medialis, lateralis og intermedius). — Cadera (Culotte): 3 kg. Dette trekantede stykke kød udgøres af mm. gluteus maximus, medius og minimus og tvillingemusklerne i hoften.

— Smag og aroma: Kød med en karakteristisk, lettere saltet smag og meget svagt fibrøs konsistens. Resultatet fra røgningen er med til, at kødet under modningsprocessen udvikler en karakteristisk smag, som er med til at fremhæve alle smagsnuancerne.

3.3. Råvarer (kun for forarbejdede produkter):

Det kød, der anvendes i fremstillingen af det beskyttede tørrede kød skal komme fra voksent kødkvæg. Der er ingen restriktioner på kødets oprindelse.

3.4. Foder (kun for produkter af animalsk oprindelse):

Ikke relevant.

3.5. Specifikke etaper af produktionen, som skal finde sted i det afgrænsede geografiske område:

Følgende processer i fremstillingen af »Cecina de León« må udelukkende finde sted i det afgrænsede geografiske område: Afpudsning, saltning, vaskning i vand, lagring, røgning (valgfri) og tørring.

3.6. Særlige regler vedrørende udskæring, rivning eller emballering osv.:

Ikke relevant.

3.7. Specifikke mærkningsregler:

Kødet præsenteres i et helt stykke, pakket eller emballeret, i portioner eller vakuumpakket i skiver

Produktet, som er beregnet til forbrug, skal være mærket med etiketter, der tydeligt bærer betegnelsen »Indicación Geográfica Protegida« og »Cecina de León«. Hvis hele fremstillingsprocessen er på mindst 12 måneder eller mere, kan man tilføje betegnelsen »Reserva«.

Etiketterne skal være påsat, så de ikke kan anvendes på ny.

4. Afgrænsning af det geografiske område:

»Cecina de León« må udelukkende produceres i León-provinsen.

5. Tilknytning til det geografiske område:

5.1. Det geografiske områdes egenart:

På grund af sin høje beliggenhed (hele området ligger over 700 m) er klimaet i det geografiske område ekstremt, med meget tørre og kolde vintre og en lang periode med frost, hvilket giver gode betingelser for lagring og tørring af kødet.

5.2. Produktets egenart:

Det tørrede køds egenart (farven, den lette fedtmarmorering, saftigheden, den svagt fibrøse konsistens og især den karakteristiske smag) kommer af anvendelsen af kød fra bagpartiet af voksent kødkvæg, og især af måden hvorpå kødet lagres, røges og tørres under højde- og klimamæssige forhold, der er særlige for León-provinsen.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Naturforholdene i det geografiske område, især vinterens tørre og kolde klima, medvirker, at kødets lagringsproces foregår under de bedste forhold.

Desuden har produktets særlige kendetegn givet det et vigtigt renommé og godt ry, som beskrevet herunder:

Allerede i 300-tallet f.Kr. fortæller Lucio Junio Moderato Columela om det tørrede oksekød i sin afhandling »Tratado Agrícola« (kapitel 55).

I Gabriel Alonso de Herreras »Tratado de Agricultura General« bliver tørring og saltning af kød særligt fremhævet, og i kapitel 40 beskrives også muligheden for at salte andre typer kød, herunder oksekød.

»Pícara Justina« fra begyndelsen af 1600-tallet er et stort litterært og eksegetisk værk. Historien foregår i byen León i provinsen af samme navn, hvor vi følger hovedpersonen Justinas liv. Justinas forældre har et herberg i Mansilla de las Mulas, hvor muldyrdrivere og andre rejsende gør holdt. Blandt de retter, der tilbydes på herberget, finder man tørret oksekød, som er meget anderledes end de kød- og pølseretter, der ellers serveres. »La pícara Justina« er et tro vidnesbyrd til epokens landlige samfund i León.

I sin fortælling om Antón Zotes i værket »Fray Gerundio de Campazas« udruller Fader Isla vores første møde med »Cecina de León«, hvor han beskriver kvaliteten og udvalget af retter, der indgår i så unik en person måltider: »En mand, der kastede sig over machorra, tørret oksekød og et halvt stykke brød til hverdage, efterfulgt af løg eller porrer; oksekød og chorizo på festdage. Den sædvanlige stegeflæsk til frokost og aften…« Félix María de Samaniego (1745-1801) nævner også det tørrede oksekød: »Deres sanser forlystede sig, vægge og lofter var dækket af tusinde godter for rotter, pølser, skinker og tørret oksekød. De hoppede af lykke. Oh hvilken fryd! Fra skinke til skinke, fra ost til ost…«

De historiske arkiver i León, 1835-1839: I disse år konsummerede man i byen León på fem år 4 800 arroba tørret oksekød og på et enkelt år 972 arrobas. Ifølge statistikker fra leksikonet Madoz, var forbruget per indbygger på et år ca.: »mængderne, der fortæres på et enkelt år per indbygger er 0,137 arrobas«. Dokumentationen fra Madoz-leksikonet gør det muligt at vise, hvordan produktet adskiller sig fra andre typer fersk kød. Samtidig hjælper det os til at fasttømre, hvor meget det tørrede oksekød fra landet bidrog til handelen i byen.

Enrique Gil y Carrasco, digter og forfatter født i 1815, tegner i sine mange reportager og artikler et billede af skikkene i León-provinsen. I artiklen »El pastor trashumante« fortæller han om hyrdernes afsked med deres familier, inden de tog ud på bjerget med deres geder: »Madkassen er allerede fyldt til næste dags frokost, som består af en stor mængde tørret kød og skinke...«

Tørret oksekød på markederne i León: »Mængden af kvæg i León er ganske stor. På engene i León går mange okser på græs, der efter at have hjulpet til med markarbejdet (det er kun i de sydlige dele af landet, at man anvender muldyr) yder kød til markederne i provinserne León, Valladolid og Palencia. På markederne i León til Allehelgensdag og Sankt Andreas« dag og til Sankt Martins dag i Mansilla sælges der køer og kalve til produktionen af tørret kød.

Luis Alonso Luengo citerer i sin bog »Los Maragatos, su estirpe, sus modos« kilder fra Marqués de la Ensenada, som sammenfatter antallet af muldyrdrivere, kærrer og muldyr i hver maragato-landsby samt andre særlige kendetegn ved faget: »Det var et system, der fungerede til yderste perfektion. Hver rejse startede i ophavslandsbyen og derfra videre til Coruña, Madrid og andre byer i Spanien, mens de bragte og handlede alle slags varer fra by til by, herunder tørret oksekød.«

Henvisning til offentliggørelse af varespecifikationen:

(Artikel 5, stk. 7, i forordning (EF) nr. 510/2006)

http://www.itacyl.es/opencms_wf/opencms/system/modules/es.jcyl.ita.extranet/elements/galleries/galeria_downloads/calidad/pliegos_IGP/IGP_Cecina_de_Leon.pdf

(1) EUT L 93 af 31.3.2006, s. 12.